Diari Oficial de la Generalitat Valenciana


Sumari del DOGV 6740, del 23-03-2012 (2012/2773)

RESOLUCIÓ d'1 de març de 2012, de la Conselleria d'Educació, Formació i Ocupació, per la qual es modifica el conveni de creació de l'Escola Infantil Municipal d'Algorfa (Alacant), per canvi d'ús de les unitats autoritzades.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2773


Data del document
:   01-03-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ d'1 de març de 2012, de la Conselleria d'Educació, Formació i Ocupació, per la qual es modifica el conveni de creació de l'Escola Infantil Municipal d'Algorfa (Alacant), per canvi d'ús de les unitats autoritzades. [2012/2773]  
L'expedient ha sigut iniciat a instància del representant de l'Ajuntament de Algorfa, entitat titular de l'Escola Infantil Municipal d'Algorfa, situada al carrer San Miguel, 3, de l'esmentada localitat, i amb número de codi 91952598, que sol·licita la modificació del conveni de creació de l'escola infantil, per canvi d'ús de les unitats autoritzades.  
  
El 15 de setembre de 2005 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament d'Algorfa (Alacant) per a la creació de l'escola d'educació infantil de primer cicle de titularitat municipal, a Algorfa, quedant l'escola autoritzada per a impartir ensenyances d'Educació Infantil de primer cicle amb 3 unitats i un màxim de 43 places escolars.  
  
En la clàusula sèptima del mencionat conveni s'autoritza el conseller competent en matèria d'educació, per delegació, conforme a l'article 13.5 de la Llei 30/1002, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
La Direcció General d'Ordenació i Centres Docents va declarar a través d'informe favorable de data 23 d'agost de 2011, l'adequació de les instal·lacions proposades, quant a espais educatius, al que disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vist que la Unitat Tècnica de la Direcció Territorial de Educació Formació i Treball d'Educació de València ha emés informe favorable en el seu àmbit competencial.  
Vist que la Inspecció Educativa de València ha emés informe favorable en el seu àmbit competencial.  
Vista la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que deuen complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 1 de març de 2012, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Aprovar la modificació del conveni de creació de l'escola que a continuació s'indica en els termes que s'especifiquen:  
Denominació genèrica del centre: Escola Infantil de primer cicle  
  
Denominació específica del centre: Municipal  
Domicili: c/ San Miguel, 3  
Localitat: Algorfa  
Província: Alacant  
Codi: 59144994  
Titular: Ajuntament d'Algorfa  
Modificació que s'autoritza:  
S'autoritza el canvi d'ús de les unitats autoritzades, a la mencionada l'escola, de manera que quedarà configurada amb la composició següent:  
3 unitats d'Educació Infantil de primer cicle amb 43 llocs escolars, distribuïdes així:  
1 unitat d'Educació Infantil de primer cicle per a xiquets d'1-2 anys amb 13 places escolars.  
1 unitat d'Educació Infantil de primer cicle per a xiquets d'1-3 anys amb 15 places escolars.  
1 unitat d'Educació Infantil de primer cicle per a xiquets de 2-3 anys amb 15 places escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs escolar 2011-2012.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm.167, de 14.07.1998), contra el present acte que posa fi a la via administrativa es pot recórrer potestativament en reposició o plantejar de forma directa recurs contenciós administratiu en els terminis davant dels òrgans que s'indiquen a continuació.  
  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 1 de març de 2012.- La consellera d'Educació, Formació i Ocupació, p. d. (R 22.06.2010, DOCV núm. 6301, 01.07.2010), el secretari autonòmic d'Educació: Rafael Carbonell Peris.